Λάρνακα, 22 Ιουνίου 2020

**Η LIDL ΚΥΠΡΟΥ ΠΡΩΤΗ ΕΤΑΙΡΙΑ ΛΙΑΝΕΜΠΟΡΙΟΥ ΤΡΟΦΙΜΩΝ ΣΤΗΝ ΚΥΠΡΟ ΜΕ ΠΙΣΤΟΠΟΙΗΣΗ COVID SHIELD**

**Πρώτη στην ασφάλεια!**

Την πρώτη εταιρία λιανεμπορίου τροφίμων στην Κύπρο με πιστοποίηση Covid Shield, στο ανώτατο επίπεδο “Εxcellent” από τον φορέα TÜV AUSTRIA Hellas, αποτελεί η Lidl Κύπρου.Ακολουθώντας τις αυστηρότερες προδιαγραφές, εγγυάται την προστασία της υγείας των εργαζομένων και των πελατών της και τη διαφύλαξη ενός προστατευμένου μικροπεριβάλλοντος από τον Covid-19.

«Είμαστε ιδιαίτερα περήφανοι, καθώς η πιστοποίηση Covid Shield επιβεβαιώνει την αποτελεσματικότητα των μέτρων που λάβαμε κατά τη διάρκεια της πανδημίας, ενώ παράλληλα ενισχύει τη σχέση εμπιστοσύνης που έχουμε χτίσει επί σειρά ετών με τους καταναλωτές μας», δήλωσε o Σπύρος Κονδύλης, Γενικός Διευθυντής της Lidl Κύπρου.

Με κοινωνική υπευθυνότητα και ευαισθησία η εταιρία πραγματοποίησε όλες τις προληπτικές ενέργειες ώστε να επιτύχει:

* Τη μείωση ή ελαχιστοποίηση της πιθανότητας μετάδοσης και διασποράς του Covid-19
* Την υποστήριξη υψηλού επιπέδου πρόληψης έναντι της πιθανής έκθεσης (ακούσια ή εκούσια) στον Covid-19
* Τη διαχείριση πιθανών περιστατικών Covid-19 με οργανωμένο, άμεσο και θωρακισμένο τρόπο, με βάση τις προτεινόμενες δημοσιευμένες κατευθυντήριες γραμμές και οδηγίες των αρμόδιων εθνικών και διεθνών Αρχών και των συνυπεύθυνων Φορέων.

«Η Lidl Κύπρου έχει αποδείξει πως η κοινωνική, οικονομική και περιβαλλοντική υπευθυνότητα είναι κομμάτι του DNA της αφού διακρίνεται για σειρά ετών ως κορυφαίος εργοδότης σε Κύπρο και Ευρώπη, καθώς επίσης συμπεριλαμβάνεται και σε μια από τις πιο αειφόρες εταιρείες στο νησί. Στο ξέσπασμα της πανδημίας του Covid-19 ακολούθησε ένα υποδειγματικό σύστημα εφαρμογής μέτρων για τη μείωση του κινδύνου μετάδοσης του κορωνοϊού, τόσο για τους πελάτες όσο και για το προσωπικό της. Η TÜV AUSTRIA Hellas μέσα από μια διαδικασία επιθεωρήσεων και ελέγχων στα καταστήματά της και στις εγκαταστάσεις της στην Κύπρο, με βάση τις απαιτήσεις του πρωτοποριακού σχήματος πιστοποίησης Covid Shield, επιβεβαίωσε και πιστοποίησε στο ανώτατο επίπεδο Excellent την εφαρμογή και την ασφάλεια. Συγχαίρουμε τη δέσμευση της διοίκησης και των εργαζομένων της Lidl Κύπρου. Η πιστοποίηση είναι πολιτισμός!», δήλωσε ο   ο Ι. Καλλιάς, CEO της ΤÜV AUSTRIA Hellas & μέλος του Δ.Σ. της TÜV AUSTRIA.

Με αποφασιστικότητα η Lidl Κύπρου προχωρά διαρκώς σε νέες πρωτοβουλίες και πρόσθετα μέτρα για την προάσπιση της υγείας και ασφάλειας των εργαζομένων και των πελατών της, μεριμνώντας για ένα ασφαλές αύριο.

**Μάθετε περισσότερα για τη Lidl Κύπρου εδώ:**

<https://corporate.lidl.com.cy>

[www.lidl.com.cy](http://www.lidl.com.cy)

[www.facebook.com/lidlcy](http://www.facebook.com/lidlcy)

[www.instagram.com/lidl\_cyprus](http://www.instagram.com/lidl_cyprus)

[www.twitter.com/Lidl\_Cyprus\_](http://www.twitter.com/Lidl_Cyprus_)

[www.linkedin.com/company/lidl-cyprus](http://www.linkedin.com/company/lidl-cyprus)